Kuusi nuorten yritystä Pirkanmaalta eteni Uskalla Yrittää -finaaliin - Nuori Yrittäjyys
Voittoa tavoittelemattoman Nuori Yrittäjyys ry:n Uskalla Yrittää –kilpailun semifinaalikiertue pysähtyi keskiviikkona Tampereella Koskikeskuksessa. Pirkanmaan alueen nuoria osallistui semifinaaliin toistasataa ja heidän perustamansa lähes 30:n uuden yrityksen joukosta parhaat etenivät kevään finaaliin.
Valtakunnallisessa Uskalla Yrittää -kilpailussa on mukana yhteensä n. 600 uutta yritystä, joita peruskoulun oppilaat ja toisen asteen opiskelijat ovat perustaneet tänä lukuvuonna kouluissaan Vuosi yrittäjänä -ohjelmassa. Nuoret oppivat taloudenhallintaa, käytännön työelämätaitoja ja yrittäjämäistä asennetta.
Tampereen semifinaalissa nuoret esittelivät ja myivät tuotteitaan ja palveluitaan iltapäivän ajan Koskikeskuksessa. Mukana oli nuoria Anna Tapion koulusta, Mäntän seudun koulutuskeskuksesta, Nokianvirran koulusta, Tampereen yliopiston normaalikoulun lukiosta, Tietotien lukiosta, Tyryn koulusta, Varalan urheiluopistosta ja Ylöjärven lukiosta.
Pirkanmaan finalistit selvillä
Pirkanmaalaisista yrittäjistä ja liike-elämän ammattilaisista koostuva tuomaristo valitsi ja palkitsi parhaat yritykset, jotka etenivät toukokuussa Helsingissä järjestettävään finaaliin.
PuuMikot NY, Anna Tapion koulu
– Tuotteet esillä ja selkeä hinnoittelu, joka näkyvillä
– Visuaalisesti erottuva kokonaisuus, roll up mukana
– Yrityksellä tuotetuntemusta
– Yrityksellä myös paljon brändipotentiaalia
Pakko NY, Ylöjärven lukio
– Tiimi on tunnistanut ongelman ja kehittänyt siihen ratkaisun, joka on heidän tuote
– Yrityksen takana uskottava tarina
– Potentiaalia kehittää tuoteportfoliota ja laajentaa sitä isommaksi
– Tuotekehitysprosessi selkeä ja tuotetta oli kehitetty sen pohjalta eteenpäin – tekemisen kautta eikä lannistuta
– Reagoitu vastoinkäymisiin
Sportti Sitters NY, Varalan Urheiluopisto
– Selkeä ongelmat tunnistettu ja palvelu ratkaisee molemmat
– Selkeä roolitus tiimissä
– Valmis konsepti ja valmis kehitettäväksi liiketoiminnaksi ja monistettavaksi
– Yritys tulee asiakkaansa luokse
– Tuomaristo valmis ostamaan
Veteraanikalenteri NY, Nokianvirran koulu
– Uusi idea, hieno tuote
– Ei varsinaisia kilpailijoita markkinoilla
– Mahdollisuutta räätälöidä tuotetta
– Hinnoittelu on kilpailukykyinen
– Myyntityö aktiivista ja liikkuivat ympäri kauppakeskusta
– Pitkälle tuotteistettu tuote ja messupisteeseen kiinnitetty huomiota
– Kokonaisvaltainen paketti
Matleena’s Art NY, Valkeakosken Tietotien lukio
– Helposti monistettava tuote
– Skaalattava ja uniikki tuote
– Haluaa olla jatkossa yrittäjä harrastuksen kautta
– Kohdannut haasteita
– Muuntanut harrastuksen työksi
– Myyntiä joulukorteista yli 800 euron edestä
Paras ammatillisen koulutuksen yritys
Eräpolku NY, Varalan Urheiluopisto
– Selkeä suunnitelma, mitä haluavat tehdä ja mitkä ovat yrityksen arvoja
– Idea on skaalattava ja ajankohtainen
– Hieno konsepti, joka tuo nuorille lisää metsätietoutta
– Yhtenäinen asu ja brändi, kaikki osallistuivat keskusteluun ja edustivat tiiminä
– Paljon potentiaalia kehittyä vielä isommaksi ja jopa kansainväliseksi liiketoiminnaksi
Tuomaristoon kuuluivat Anssi Häikiö/OP Tampere, Juho Mäkinen/Tampere Entrepreneuship Society, Jocka Träskbäck/Stara Media ja Jarmo Hirvonen/JJJ-Solution (Pirkanmaan Nuoret Yrittäjät)
Suomen parhaat Vuosi yrittäjänä -ohjelman yritykset kokoontuvat jälleen ensi keväänä Uskalla Yrittää -finaaliin Helsinkiin, 9.5.2019. Paras toisen asteen nuorten yritys edustaa heinäkuussa Suomea Nuori Yrittäjyys -yritysten EM-kisoissa Ranskassa Lillessä. Viime kesänä hyönteisruokafirma Bugman´s Best Etelä-Tapiolan lukiosta voitti pronssia.
Opettaja, ilmoittaudu ilmaiseen ohjelmakoulutukseen
Työelämätaitoja – yrittäjyyden taitoja – taloustaitoja – asennetta! NY Vuosi yrittäjänä -ohjelman ja NY-leirien opettajakoulutus…
Pikkuyrittäjät-hurmos vai mokkapalatalkoot?
I am JA – juhlavuoden kansainvälinen kampanja alumneille Junior Achievement (JA) -kattojärjestömme satavuotisjuhlavuoden kunniaksi on…